Jeg takker statsråden for svaret. Jeg er glad for at dette vil bli vurdert i framtidige budsjettprosesser. Men iverksettelsen spør jeg jo etter. Det skulle ha vært iverksatt allerede. Når andre nasjoner driver kartlegging av norsk havbunn, er det såpass alvorlig at vi selv burde ha kommet i gang med å gjøre det arbeidet. Spørsmålet er da igjen: Når kan vi forvente at et slikt prosjekt blir igangsatt?